58. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Κ.24240 της 14/29 Νοεμ. 1955 Περί αποστολής ενσήμων φορολογικών ταινιών εις την αλλοδαπήν προς επικόλλησιν επί των κυτίων και σιγαρέττων και καπνού πίπας των προοριζομένων να εισαχθώσιν εις την χώραν προς ανάλωσιν (Β΄ 208). Εν όψει του άρθρ. 3, παρ. 4, 5, 6 του Α.Ν. 207/1945 «περί καθορισμού της φορολογίας του καταναλισκομένου καπνού κλπ», ως ούτος συνεπληρώθη και ετροποποιήθη μεταγενεστέρως, της υπ’ αριθ. 1768/13.9.1955 πράξεως του Υπουργ. Συμβουλίου «περί διαρρυθμίσεως των τιμών λιανικής πωλήσεως των σιγαρέττων και του επ’ αυτών φόρου καταναλώσεως», ισχυσάσης από της 15.9.1955 της υπ’ αριθ. Κ. 3777/12.2.1955 αποφ. Υπ. Οικονομικών (Εγκ. Ρόνεο 72), «περί της από 1.3.1955 υποτιμήσεως κλπ. των εν χρήσει ταινιών περιβολής των κυτίων σιγαρέττων και καπνού πίπας αλλοδαπής προελεύσεως και εισπράξεως του επ’ αυτών φόρου καταναλώσεως» κλπ. 1.Από της ισχύος της παρούσης επιτρέπομεν όπως, αι δια την περιβολήν των κυτίων των σιγαρέττων και καπνού πίπας αλλοδαπής προελεύσεως και την είσπραξιν του επ’ αυτών φόρου καταναλώσεως χρησιμοποιούμεναι ένσημοι φορολογικαί ταινίαι, αξίας πέντε λεπτών εκάστη, συμφώνως προς την υπ’ αριθ. Κ. 3777/1955 απόφασιν, αποστέλλωνται εις το εξωτερικόν, κατόπιν αιτήσεως των ενδιαφερομένων και κατά την κατωτέρω καθοριζομένην διαδικασίαν, ίνα επικολλώνται, εντός των εν τη αλλοδαπή καπνεργοστασίων, επί των κυτίων των σιγαρέττων και καπνού πίπας των προοριζομένων να εισαχθώσιν εις την Ελληνικήν Επικράτειαν προς ανάλωσιν. 2.Προς αποστολήν ποσότητος τινος εκ των εν λόγω ταινιών εις το εξωτερικόν δια τον ως άνω σκοπόν, κατατίθεται υπό του ενδιαφερομένου εισαγωγέως των σιγαρέττων ή του καπνού πίπας η οικεία αίτησις κοπής καπνού εις την αρμοδίαν Εφορίαν Καπνού, εν η αναγράφονται η επωνυμία και η Διεύθυνσις του εν τη αλλοδαπή καπνεργοστασίου, ο αριθμός και ο τύπος των εισαχθησομένων κυτίων σιγαρέττων ή καπνού πίπας, το καθαρόν βάρος του περιεχομένου εκάστου κυτίου εις γραμμάρια, όπερ προκειμένου περί σιγαρέττων δεν δύναται να είναι μικρότερον του βάρους των εν τω εσωτερικώ κυκλοφορούντων, ήτοι των 800 σιγαρέττων κατά χιλιόγραμμον, το συνολικόν εις χιλιόγραμμα καθαρόν βάρος αυτών και ο χρόνος εντός του οποίου υπολογίζεται ότι θα εισαχθώσι ταύτα. Βάσει της ανωτέρω αιτήσεως, ο Έφορος Καπνού εκδίδει ειδικόν σημείωμα προς τον οικείον διαχειριστήν ταινιών του Ταμείου περί χορηγήσεως αναλόγου αριθμού, προς τα εισαχθησόμενα κυτία, ταινιών, επί τη καταβολή της αξίας αυτών. 3.Αι κατά τ’ ανωτέρω παραλαμβανόμεναι ταινίαι προσάγονται εις την εκδόσασαν το σημείωμα Εφορίαν Καπνού, ένθα ενώπιον της Επιτροπής καταστροφής υπολειμμάτων καπνοβιομηχανικής επεξεργασίας επιβραχύνονται, περικοπτόμεναι κατά τα δύο άκρα αυτών, απορριπτομένων των δύο πλαγίων (ακραίων) ισομήκων τμημάτων εκάστης ταινίας, άτινα χωρίζονται από του μεσαίου τοιούτου δια διπλών καθέτων γραμμών και τα οποία εν συνεχεία καταστρέφονται δια πυρός ενώπιον της αυτής ως άνω Επιτροπής, συντασσομένου προς τούτο σχετικού πρωτοκόλλου. Το παραμένον προς χρήσιν μεσαίον τμήμα, το φέρον εις το μέσον τον Βασιλικόν θυρεόν, δεξιόθεν δε αυτού τας λέξεις «Φόρος καταναλώσεως σιγαρέττων εξωτερικού» και αριστερόθεν τας λέξεις «Γραμμάρια 20», ή «Γραμμάρια 25», έχει μήκος 125-130 χιλιοστών του μέτρου. Αι ούτω περικοπτόμεναι ταινίαι, αποστέλλονται εν συνεχεία υπό της Εφορίας Καπνού, δι’ επί αποδείξει ταχυδρομικού δέματος, μερίμνη και δαπάναις του ενδιαφερομένου εισαγωγέως, εις το εν τω εξωτερικώ καπνεργοστάσιον, ένθα θα επικολληθώσιν επί των κυτίων των σιγαρέττων ή του καπνού πίπας των προοριζομένων να εισαχθώσιν εις την Επικράτειαν. Αι ταινίαι αύται, αίτινες δέον να επικολλώνται κατά τρόπον τοιούτον ώστε να καθίσταται αδύνατον το άνοιγμα του κυτίου και η εξ αυτού αφαίρεσις σιγαρέττων ή καπνού πίπας άνευ διαρρήξεως της ταινίας, θ’ ακυρώνται δια της σφραγίδος του αλλοδαπού καπνεργοστασίου. Η προς τούτο χρησιμοποιουμένη μελάνη σφραγίδων, δέον να είναι ομοία προς την χρησιμοποιουμένην δια την ακύρωσιν των ενσήμων ταινιών φορολογίας σιγαρέττων εσωτερικού. Τα περιέχοντα τα, δια των ανωτέρω ταινιών περιβεβλημένα κυτία, σιγαρέττα ή καπνόν πίπας, ως ανωτέρω, δέον να αποσταλώσιν εις το Ελληνικόν Τελωνείον το βραδύτερον εντός εξ μηνών από της ταχυδρομήσεως ταινιών. Αι κατά τ’ ανωτέρω περικοπτόμεναι ένσημοι ταινίαι δύνανται, αιτήσει των ενδιαφερομένων εισαγωγέων, να επικολλώνται και εν Ελλάδι (κατά τα κεκανονισμένα εντός των καπνεργοστασίων) κατά την εν τη Χώρα εισαγωγήν των υπ’ αυτών παραγγελθέντων άνευ τηρήσεως των ανωτέρω, σιγαρέττων ή καπνού πίπας αλλοδαπής προελεύσεως. 4.Προς διασφάλισιν των συμφερόντων του δημοσίου εκ της τυχόν μη νομίμου χρησιμοποιήσεως των εν λόγω ταινιών, κατατίθενται απαραιτήτως υπό του ενδιαφερομένου εισαγωγέως εις την Εφορίαν Καπνού, προ της αποστολής των ταινιών εις το εξωτερικόν. (Αντί για τη σελ. 320,21) Σελ. 320,21(α) Τεύχος 698-Σελ. 137 Κώδικας Φορολογίας Καπνού 28.Ε.α.58 α)Τραπεζική εγγυητική επιστολή μιας των εν Ελλάδι ανεγνωρισμένων Τραπεζών, ποσού ίσου προς τον φόρον καταναλώσεως τον αναλογούντα επί των παραγγελθέντων σιγαρέττων ή καπνού πίπας, όστις θα υπολογίζεται επί τη βάσει του εις χιλιόγραμμα βάρους αυτών, χρονικής δε ισχύος ουχί ανωτέρας των 6 μηνών. β)Ενυπόγραφος δήλωσις δι’ ης να δηλούται ότι εν περιπτώσει μη ακριβούς εκτελέσεως της συμβάσεως εγγυήσεως, δηλονότι της μη εμπροθέσμου εισαγωγής των παραγγελθέντων σιγαρέττων ή καπνού πίπας, περιβεβλημένων δια των αποσταλεισών ταινιών ή της μη επιστροφής εντός της αυτής προθεσμίας αυτουσίων των ταινιών, αποδέχεται την κατάπτωσιν της υπέρ του Ελληνικού Δημοσίου εγγυήσεως λόγω ποινής και ότι παραιτείται του δικαιώματος της προσβολής ταύτης ενώπιον των τακτικών Δικαστηρίων. Εις περίπτωσιν μερικής εκτελέσεως της παραγγελίας ή επιστροφής μέρους των αποσταλεισών ταινιών η εγγύησις περιορίζεται ή εκπίπτεται υπέρ του Δημοσίου μόνον κατά το υπολειπόμενον ακάλυπτον μέρος. 5.Μετά την εισαγωγήν των κυτίων των εν λόγω σιγαρέττων ή καπνού πίπας, τα οποία θα είναι περιβεβλημένα δια των αποσταλεισών ταινιών, διαγεγραμμένων κατά τα ανωτέρω, και την καταβολήν του αναλογούντος φόρου καταναλώσεως, των δασμών και των συνεισπραττομένων λοιπών φόρων και τελών, η εν λόγω εγγυητική τραπεζική επιστολή, θα επιστρέφηται εις τον δικαιούχον ή την εκδόσασαν Τράπεζαν προς ακύρωσιν. Εις ην περίπτωσιν μέχρι της επομένης της λήξεως του δηλωθέντος προς εισαγωγήν χρονικού διαστήματος δεν ήθελον εισαχθή τα παραγγελθέντα σιγαρέττα ή καπνός πίπας ή δεν ήθελον επιστραφή αυτούσιαι εκ του εξωτερικού αι αποσταλείσαι ταινίαι, ο παρ’ ω έχει κατατεθή η εγγυητική αύτη επιστολή Έφορος Καπνού επιμελείται της εισπράξεως της εγγυήσεως και της εν συνεχεία εισαγωγής ταύτης εις το Δημόσιον Ταμείον. Εις εξαιρετικάς περιπτώσεις ένεκα των οποίων καθυστερεί η εισαγωγή των παραγγελθέντων σιγαρέττων κλπ. δύναται, κατόπιν αιτήσεως του ενδιαφερόμενου εισαγωγέως, ο Έφορος Καπνού να εγκρίνη, εφ’ όσον ευρίσκει βασίμους τους προβαλλομένους λόγους, παράτασιν του χρόνου εισαγωγής των παραγγελθέντων ειδών κατά ένα το πολύ μήνα, υπό τον όρον ότι θα τω προσκομισθή νέα εγγυητική Τραπεζική επιστολή αναλόγου χρονικής ισχύος συνοδευομένη δια νέας υπευθύνου δηλώσεως του εισαγωγέως ως ανωτέρω. Σελ. 320,22(α) Τεύχος 698-Σελ. 138 6.Κατά την εν τη Χώρα άφιξιν των παραγγελθέντων σιγαρέττων ή του καπνού πίπας, των φερόντων επί των κυτίων των την ως ανωτέρω εξετέθη ένσημον φορολογικήν ταινίαν η Τελωνειακή Αρχή θα προβαίνη εις την επαλήθευσιν και πραγματικήν αποστάθμισιν του εμπορεύματος και την έκδοσιν σχετικού υπηρεσιακού σημειώματος κατά τα εν τη υπ’ αριθ. Κ. 22793/27.10.1955 Διαταγή ημών (Εγκ. 176) ειδικώτερον καθοριζόμενα. Ο Έφορος Καπνού βάσει των δεδομένων του υπηρεσιακού τούτου σημειώματος της Τελωνειακής Αρχής, θα προέρχεται εις την οριστικήν εκκαθάρισιν της παρ’ αυτώ κατατεθειμένης αιτήσεως κοπής καπνού. Το οικείον Δημόσιον Ταμείον ενεργεί την είσπραξιν ολοκλήρου του οφειλομένου φόρου καταναλώσεως, ως συμπληρωματικού τοιούτου και εκδίδει πλην του σχετικού τριπλοτύπου εισπράξεως και την κατά την υπ’ αριθ. Κ. 22793/1955 Εγκύκλιον 176 Διαταγήν ημών βεβαίωσιν. Τη βεβαίωσιν ταύτην προσκομίζει ο εισαγωγεύς εις την αρμοδίαν τελωνειακήν Αρχήν, ήτις προέρχεται εις τον τελωνισμόν του εμπορεύματος. Μετά τον τελωνισμόν, τα καπνοβιομηχανικά προϊόντα θα αποστέλλωνται συνοδεία τελωνειακού οργάνου εις την Εφορίαν Καπνού, ήτις θα ενεργή τον προσήκοντα έλεγχον προς διαπίστωσιν της κανονικής επικολλήσεως και διαγραφής των κατά την παρ. 2 αποσταλεισών ταινιών. Εάν κυτία τινά δεν φέρουσι ταινίας ή την σφραγίδα του εργοστασίου κατασκευής, επιτίθενται νέαι ταινίαι δαπάναις του εισαγωγέως ή η σφραγίς της Υπηρεσίας κατά τα κεκανονισμένα. Δια της υπ’ αριθ. Π.5395/1200 της 26/28 Μαΐου 1976 (ΦΕΚ Β΄ 710) αποφ. Υπ. Οικονομικών ενεκρίθη η αποστολή εις το εξωτερικόν και των ταινιών φορολογίας πούρων αλλοδαπής προελεύσεως, κατά την διαδικασίαν την προβλεπομένην υπό της ανωτέρω Κ. 24240/1955 αποφάσεως, δια τας ταινίας σιγαρέττων και καπνού πίπας εξωτερικού. 28.Ε.α.58 Κώδικας Φορολογίας Καπνού